Kristiansand kommune - Spørreundersøkelse om digitalisering
Hjem / Aktuelt / 2021 / Spørreundersøkelse om digitalisering
Spørreundersøkelse om digitalisering
Følg lenken nederst i denne saken for å besvare undersøkelsen. Du kan også komme med dine innspill på telefon dersom du foretrekker det. Se kontaktdetaljer i artikkelen.
Kristiansand kommune ønsker å bidra til et mer bærekraftig samfunn gjennom digitalisering.
Med planlegging, beredskap og ressursbruk, skal kommunen stå bedre rustet til å møte utfordringene i fremtiden. Dette er i tråd med bærekraftsmålene Kristiansand kommune har valgt å sette søkelys på i samfunnsdelen av kommuneplanen.
Margrethe Noraas
– Digitalisering er en av forutsetningene for å lykkes i dette arbeidet. Utvikling av helhetlige digitale løsninger som setter brukeren i sentrum er helt nødvendig dersom vi skal oppnå våre mål, sier rådgiver i digitalisering i Kristiansand kommune, Margrethe Noraas.
Hun understreker at kommunen må ha innbyggerne med seg på denne reisen for å lykkes.
– Kompetanse Norge viser til at om lag 600.000 er såkalt ikke-digitale, og 200.000 av disse er eldre. Dette digitale utenforskapet ønsker vi å gjøre noe med, men da må vi først vite hvor skoen trykker. Vi inviterer derfor innbyggerne til å gi sine innspill gjennom en spørreundersøkelse som det tar ca. ti minutter å besvare, avslutter Noraas.